Document ID: 32005D0661

KOMISJONI OTSUS,
16. september 2005,
millega muudetakse 2003. aasta ühinemisakti XIV lisa liidet seoses Slovakkia teatavate lihasektori ettevõtetega
(teatavaks tehtud numbri K(2005) 3451 all)
(EMPs kohaldatav tekst)
(2005/661/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, (1) eriti selle XIV lisa 5. peatüki B jao punkti d,
ning arvestades järgmist:
(1)
2003. aasta ühinemisakti XIV lisa 5. peatüki B jao punktiga a on ette nähtud, et nõukogu 26. juuni 1964. aasta direktiivi 64/433/EMÜ (värske liha tootmise ja turustamise tervishoiunõuete kohta) (2) I lisaga ning nõukogu 21. detsembri 1976. aasta direktiivi 77/99/EMÜ (ühendusesisest lihatoodetega kauplemist mõjutavate tervishoiuprobleemide kohta) (3) A ja B lisadega kehtestatud struktuurinõudeid ei kohaldata ühinemisakti XIV lisa liites (4) loetletud Slovakkia ettevõtete suhtes kuni 31. detsembrini 2006 teatavatel tingimustel.
(2)
2003. aasta ühinemisakti XIV lisa liidet on muudetud komisjoni otsustega 2004/463/EÜ (5) ja 2005/189/EÜ. (6)
(3)
Slovakkia pädeva asutuse ametliku deklaratsiooni kohaselt on kolm lihatootmisettevõtet ajakohastamisprotsessi lõpetanud ja täidavad nüüd täielikult ühenduse õigusakte. Seetõttu tuleks need ettevõtted üleminekuperioodi rakendavate ettevõtete loetelust kustutada.
(4)
Üks üleminekuperioodi rakendavate ettevõtete loetellu kuuluv lihatootmisettevõte on teinud märkimisväärseid jõupingutusi, et täita ühenduse õigusaktides sätestatud struktuurinõudeid. Kuid kõnealusel ettevõttel ei ole võimalik ajakohastamisprotsessi erandlike tehniliste piirangute tõttu ettenähtud tähtajaks lõpetada. Seepärast on ajakohastamisprotsessi lõpuleviimiseks ettenähtud tähtaja pikendamine kõnealuse ettevõtte puhul põhjendatud.
(5)
Seepärast tuleks 2003. aasta ühinemisakti XIV lisa liidet vastavalt muuta. Selguse huvides tuleks kõnealune liide uuega asendada.
(6)
Toiduahela ja loomatervishoiu alalist komiteed on käesoleva otsusega ettenähtud meetmetest teavitatud,
ON VASTU VÕTNUD KÄEOLEVA OTSUSE:
Artikkel 1
2003. aasta ühinemisakti XIV lisa liide asendatakse käesoleva otsuse lisa tekstiga.
Artikkel 2
Käesolev otsus on adresseeritud liikmesriikidele.
Brüssel, 16. september 2005

Labels: 0
18
15
17